**“INFORMACION MBI KUSHTET DHE LISTA E ÇMIMEVE PËR PRODUKTET E KREDISË KONSUMATORE, NË FUQI PREJ DATËS 25.03.2025”**

|  |  |
| --- | --- |
| **Qëllimi i dokumentit** | Ky dokument përbën një prezantim të kushteve dhe çmimeve të kredisë konsumatore në IuteCredit. |
| **Kontakte:** | IuteCredit Albania SH.A.Rruga: Andon Zako Çajupi, Ndërtesa Nr. 3, Hyrja Nr. 2, Tiranë+355 44505060info@iute.al[www.iute.al](http://www.iute.al) |
| **Qëllimi i kredisë:** | Kreditë konsumatore në vlera të vogla synojnë të përmbushin nevojat personale të individëve për blerje produktesh, apo nevoja të tjera të tyre. |
| **Normat e interesit** | Norma e interesit - llogaritet si një përqindje vjetore mbi principalin e papaguar të huasë për çdo periudhë dhe të shprehur si norma vjetore e 360 ditëve të vitit dhe 30 ditëve të muajit.**Kredia “Cash”** Shuma: deri në 600,000 LekëNorma e interesit: 0% - 25%Afati: 2 - 60 muaj**Kredia “Dealer”** – Kredi për blerje produktesh në pika të autorizuaraShuma: deri në 600,000 LekëNorma e interesit: 0 - 43%Afati 5 - 48 muaj |
| **Norma efektive e interesit (NEI)** | Norma efektive e interesit NEI është totali i kostos së kredisë për klientin e shprehur si përqindje vjetore e vlerës së kredisë së dhënë. Kostoja totale e kredisë për klientin është totali i të gjitha shpenzimeve ku perfshihen interesat, komisionet dhe çdo lloj tjetër shpenzimi që klienti paguan për kredinë, sipas kushteve të marrëveshjes së kredisë (shpenzimet për shërbimet ndihmesë për marrëveshjen e kredisë, në veçanti primet e sigurimit, përfshihen nëse shërbimi është i detyrueshëm për të përfituar kredinë ose normën e interesit të aplikuar). |
| **Komisioni i procesimit**  | Komisioni i procesimit llogaritet mbi shumën e kredisë dhe duhet të paguhet në ditën e nënshkrimit të kontratës së kredisë specifike: megjithatë, palët bien dakord që komisioni i procesimit të paguhet së bashku me detyrimet mujore të kredisë, i ndarë në pjesë të barabarta sipas grafikut të pagesës, shtojcë e kontratës së kredisë specifike. Për të shmangur dyshimet, tarifa e komisionit të procesimit paguhet plotësisht edhe në rast të një shlyerjeje të parakohshme të kredisë ose përfundimit të parakohshëm të kontratës për çfarëdo arsye. **Kredia “Cash”** Komisioni total i procesimit: 0% - 31,99%**Kredia “Dealer”** – Kredi për blerje produktesh në pika të autorizuaraKomisioni total i procesimit: 0%  |
| **Komisioni i administrimit** | Komisoni i administrimit llogaritet si përqindje mujore mbi shumën e disbursuar. Ky komision shpërndahet në të gjithë këstet mujore të kredisë dhe falet në rastin e shlyerjes së parakohshme të kredisë.**Kredia “Dealer”** - Komisioni mujor i administrimit: 0% **Kredia “Cash” -** Komisioni mujor i administrimit: 0% - 1.99% mbi shumën e disbursuar  |
| **Komisioni i angazhimit** | Komisioni i angazhimit llogaritet mbi shumën e kredisë dhe duhet të paguhet plotësisht në ditën e nënshkrimit të kontratës së kredisë specifike dhe do të paguhet menjëherë sapo shuma e kredisë të jetë disbursuar ne llogarinë e pagesës iutePay të klientit. Nëse klienti ka paguar një komision angazhimi dhe po ushtron të drejtën e tij për t'u tërhequr nga kredia, klienti dota kthejë shumën e kredisë duke zbritur komisionin e angazhimit. Komisioni i angazhimit, si për kredinë “Cash” dhe “Dealer” është 0 Lekë.  |
| **Komisioni i shtyrjes së datës së pagesës**  | Komisioni i shtyrjes së datës së pagesës, është komisioni që paguhet nga huamarrësi në rast pezullimi të detyrimeve të huamarrësit, me kërkesë të këtij të fundit për disa ditë, pa ndryshuar datën e pagesës në grafikun e pagesave. Komisioni është 1,500 Lekë për çdo shtyrje. Për çdo ditë shtyrje, nuk aplikohet penalitet ditor për ditëvonesa por në rast se klienti nuk paguan brenda afatit të shtyrjes, atëherë në përfundim të këtij afati, i aplikohen penalitetet ditore të vonesës për të gjitha ditët e shtyrjes.  |
| **Lëvrimi i kredisë** | Kredia do të disbursohet e gjitha në llogarinë e pagesës së parasë elektronike të klientit, të hapur pranë iutePay SH.P.K. Më pas, klienti mund të transferojë fondet e kredisë nga llogaria e pagesës së parasë elektronike në llogarinë e tij bankare, të tërheqë cash (para në dorë) nëpërmjet ATM-ve të iute-s, agjentëve të cash-it ose partner të cash-it. Në rast të një kredie të aplikuar pranë një partneri, kredia do të disbursohet në llogarinë e pagesës së parasë elektronike të klientit dhe më pas do të transferohet në llogarinë e pagesës së parasë elektronike të partnerit, sipas udhëzimeve të dhëna nga klienti.   |
| **Shlyerja e kredisë** | Shlyerja e kredisë nga klienti do të kryhet në përputhje me planin e pagesës që klienti do të dakordësojë në momentin e nënshkrimit të kontratës së kredisë. Klienti mund të depozitojë fonde në llogarinë e pagesës së parasë elektronike nga llogaria e tij bankare, nëpërmjet agjentëve të cash-it ose partner të cash-it: falas, pa asnjë kosto shtesë, fonde të cilat më pas shërbejnë për pagesën e këstit të kredisë. |
| **Tabela e llogaritjes së NEI** | Në rast se shuma e kredisë është 100,000 Lekë dhe afati i saj është 24 muaj, atëherë kësti mujor është 6,832.83Lekë (i rrumbullakosur, me përjashtim të këstit të fundit). Shuma totale që klienti paguan në fund është 163,987.82 Lekë, duke përfshirë interesat, të cilat janë 10,747.82 Lekë dhe komisione të tjera në shumën prej 53,240 Lekë. Ekuacioni shndërrohet si në vijim: 100,000 = 163,987.82/(1+i)^(6/12)=163,987.82/(1+i)^0.5;(1+i)^0.5 = 163,987.82/100,000 NEI= 68.13%i (NEI) – është norma efektive e interesit, e cila mund të llogaritet (nga algjebra ose nga një program kompjuteri) si më poshtë:  M         -tk     m’         -ti       ∑ Kk (1+i)  = ∑ RI (1+i) K=1               I=1m - është numri total i kësteve të lëvrimit të kredisë, nëse lëvrimi i kredisë bëhet me këste (drawdowns), të paguar nga kredidhënësi. k - është kësti i k-të i kredisë i lëvruar nga kredidhënësi (nëse lëvrimi i kredisë bëhet me këste), kështu që 1≤ k ≤ m. Kk - është vlera e këstit të kredisë (drawdown) të vënë në dispozicion të klientit (të lëvruar) në periudhën k. tk - është intervali, i shprehur në vite dhe fraksione të një viti, ndërmjet datës së lëvrimit të këstit të parë të kredisë (first drawdown) të vënë në dispozicion të klientit (nëse lëvrimi i kredisë bëhet me këste) dhe datës së çdo kësti pasues të kredisë të vënë në dispozicion të klientit, domethënë t1 = 0. m’ - është numri total i kësteve të paguara nga klienti për shlyerjen e kredisë dhe/ ose pagesave të shpenzimeve. l - është pagesa e l-të e kryer nga klienti për shlyerjen e kredisë ose pagesën e shpenzimeve. Rl - është vlera e këstit të shlyerjes ose pagesës së shpenzimeve nga klienti në periudhën l. |
| **Komisioni i njoftimit të vonesës** | Komisioni i njoftimit të Vonesës është kuota që paguhet nga kredimarrësi për të mbuluar shpenzimet administrative që bën kredidhënësi për të njoftuar kredimarrësin për pagesën e tij në vonesë, me anë të mjeteve të qëndrueshme të komunikimit, të tilla si: letër njoftuese (shpenzime administrative për përgatitjen dhe dërgimin e letrës si dhe njoftimet e tjera me anë të telefonatave) dhe SMS-ve (shpenzime administrative për përgatitjen dhe dërgimin e SMS-ve). Klientit i ngarkohet një komision për njoftimet e detyrimeve të vonuara të dërguara me SMS nga dita e dytë e vonuar në shumën prej 25 Lekë (njëzetë e pesë lekë) secili dhe komision për njoftimet me shkrim të dërguara si më poshtë: paralajmërimi i parë me shkrim 300 (treqind) Lekë, paralajmërimi me shkrim përpara përfundimit të kontratës së kredisë specifike 350 (treqind e pesëdhjetë) Lekë. |
| **Kamatëvonesa ditore dhe penaliteti në datën e mbylljes së kontratës** | Huamarrësi është i detyruar t’i paguajë huadhënësit kamatëvonesën në rastin e pagesave të kësteve që kryhen pasi ju ka kaluar afati (pagesa në vonesë) në shlyerjen e detyrimeve. Kamatëvonesa do të jetë 3% (tre për qind) në ditë e llogaritur mbi shumën e principalit plus interesin e çdo kësti në vonesë, duke nisur nga e nesërmja e datës  kur detyrimi është bërë i kërkueshëm. Kamatëvonesat e parashikuara të cilat paguhen nga kredimarrësi, nuk tejkalojnë në asnjë rast më shumë se 30% të shumës së detyrimit kontraktor (këstit/ kësteve të papaguar të kredisë). Zbatimi i kamatëvonesës nuk cenon të drejtën e huadhënësit për të nisur procedurat e ekzekutimit të detyrueshëm apo për të zgjidhur kontratën në përputhje me parashikimet e saj.Penaliteti në datën e mbylljes së kontratës është 30% e principalit e të gjithë kësteve të ardhshme duke nisur nga data e mbylljes së kontratës. |
| **E drejta e tërheqjes nga kredia konsumatore** | Klienti ka të drejtë të tërhiqet nga kontrata e kredisë për një periudhë 14 ditore nga data e nënshkrimit të kontratës. Në rast se klienti ushtron të drejtën e tij për t'u tërhequr nga kontrata e kredisë specifike, ai do t'i kthejë kredidhënësit shumën e kredisë dhe do të paguajë interesin e përllogaritur për periudhën nga data e nënshkrimit të kontratës së kredisë specifike deri në datën e  shlyerjes së shumës së kredisë dhe interesit të përllogaritur, pa vonesa të panevojshme dhe jo më vonë se brenda periudhës 14-ditore të tërheqjes. Interesi llogaritet në bazë të normës së interesit në ditë, siç është rënë dakord në kontratën e kredisë specifike. |
| **Shlyerje përpara përfundimit të afatit të kredisë** | Nëse klienti e mbyll kredinë përpara kohe, falet 100% i interesit dhe komisionit të administrimit të mbetur për muajt pasardhës ndërkohë që komisioni i procesimit do të shlyhet sipas kushteve të rëna dakord në kontratë.Në rast të shlyerjes përpara përfundimit të afatit të kredisë, komisioni i shlyerjes përpara kohe është 0 Lekë. |
| **Komisione për lëshim vërtetimesh/ dokumentacioni** | Vërtetim u mbylljes së kredisë 2,000 Lekë; Vërtetim i balancës së kredisë: 0 Lekë nga aplikacioni Myiute dhe 2,500 Lekë e printuar;Kopje e kontratës së kredisë: 0 Lekë nga aplikacioni Myiute dhe 2,000 Lekë e printuar; Kopje e planit të pagesave *(installment table)* – 0 Lekë Ndryshim i kolateralit për kreditë e makinave – 2,000 Lekë;Bllokim i kolateralit (mjet motorrik) në RBS – 1,600 Lekë;Zhbllokim i kolateralit në RBS – 2,000 Lekë. |